CELEX: 62019TN0484
Language: sl
Date: 2019-07-04 00:00:00
Title: Zadeva T-484/19: Tožba, vložena 4. julija 2019 – Pearson Loan Finance in drugi/Komisija

16.9.2019   
            
            
               SL
            
            
               Uradni list Evropske unije
            
            
               C 312/27
            
         
      Tožba, vložena 4. julija 2019 – Pearson Loan Finance in drugi/Komisija
      (Zadeva T-484/19)
      (2019/C 312/23)
      Jezik postopka: angleščina
      
         Stranke
      
      
         Tožeče stranke: Pearson Loan Finance Unlimited (London, Združeno kraljestvo), Pearson Overseas Holdings Ltd (London) in Pearson International Finance Ltd (London) (zastopnika: A. von Bonin in O. Brouwer, odvetnika)
      
         Tožena stranka: Evropska komisija
      
         Predloga
      
      Tožeče stranke Splošnemu sodišču predlagajo, naj:
      
                  —
               
               
                  Sklep Evropske komisije C(2019) 2526 z dne 2. aprila 2019 o državni pomoči SA.44896, ki jo je Združeno kraljestvo izvedlo v zvezi z nadzorovanimi tujimi družbami z izjemo pri financiranju skupin, razglasi za ničen;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo štiri tožbene razloge.
      
                  1.
               
               
                  Prvi tožbeni razlog: napačna uporaba prava, očitne napake pri presoji in neustrezna obrazložitev pri opredelitvi referenčnega sistema v izpodbijanem sklepu.
               
            
                  2.
               
               
                  Drugi tožbeni razlog: napačna uporaba prava, očitne napake pri presoji in neustrezna obrazložitev, do katerih je v izpodbijanem sklepu prišlo z napačno opredelitvijo izjeme pri financiranju skupin kot odstopanja od navadnega delovanja referenčnega sistema.
               
            
                  3.
               
               
                  Tretji tožbeni razlog: napačna uporaba prava in očitne napake pri presoji, storjene z ugotovitvijo v izpodbijanem sklepu, da izjema pri financiranju skupin diskriminira nekatere gospodarske subjekte.
               
            
                  4.
               
               
                  Četrti tožbeni razlog: napačna uporaba prava in očitne napake pri presoji v izpodbijanem sklepu, storjene z ugotovitvijo, da izjema pri financiranju skupin ni utemeljena z naravo in splošno strukturo referenčnega sistema.